**Naziv projekta:**

Energetska obnova zgrade Područne škole Nedeljanec na adresi Varaždinska 108, Nedeljanec

**Kratki opis projekta:**

Ovim projektom želi se unaprijediti energetska učinkovitost zgrade Područne škole Nedeljanec. Svrha ovog projekta je smanjenje potrošnje energije u zgradi Područne škole Nedeljanec provedbom aktivnosti energetske obnove te uvođenje OIE. Energetska obnova će uključivati izvedbu toplinske izolacije vanjskih zidova sistemom ETICS, toplinske izolacije stropa prema negrijanom tavanu, toplinske izolacije grijanog kosog krova te zamjenu postojeće stolarije. Modernizacija sustava grijanja izvršiti će se ugradnjom novih ogrjevnih tijela - radijatora i radijatorskih glava s termostatskim ventilima s automatskom regulacijom temperature prostorija i hidrauličnim balansiranjem termotehničkog sustava zgrade te ugradnjom toplinskih solarnih kolektora za pripremu PTV-a.

Navedenim mjerama doći će do povećanja energetske učinkovitosti zgrade koja će se očitovati u uštedi potrebne toplinske energije za 52,63%, uštedi primarne potrošnje energije za 50,27% kao i smanjenju emisije CO2 za 52,55%.

**Ciljevi i očekivani rezultati:**

Projekt se provodi sukladno Operativnom programu Konkurentnost i kohezija2014. – 2020., Prioritetnoj osi 4 Promicanje energetske učinkovitosti i obnovljivih izvora energije, Investicijskom prioritetu 4c Podupiranje energetske učinkovitosti, pametnog upravljanja energijom i korištenja OIE u javnoj infrastrukturi, uključujući javne zgrade, i u stambenom sektoru, te Specifičnom cilju 4c1 Smanjenje potrošnje energije u zgradama javnog sektora.

Projekt pridonosi ostvarenju ciljeva Direktive o energetskoj učinkovitosti (2012/27/EU), Dugoročne strategije za poticanje ulaganja u obnovu nacionalnog fonda zgrada Republike Hrvatske i Trećeg Nacionalnog akcijskog plana energetske učinkovitosti.

Obnovom energetske funkcionalne cjeline (ETC-a) projektirana je ušteda toplinske energije za grijanje (QH,nd) nakon provedbe projekta od (%)

52,63%.

Projektirana ušteda toplinske energije zadovoljava sektorski specifični kriterij prihvatljivosti definiran Pozivom ref.br.KK.04.2.1.04, a to je ušteda energije za grijanje / hlađenje na godišnjoj razini (kWh/god) od najmanje 50% u odnosu na godišnju potrošnju energije za grijanje / hlađenje prije provedbe projekta (QH,nd).

**Navedeni cilj će se postići kroz provedbu sljedećih aktivnosti:**

* izrada glavnog projekta energetske obnove s pripadajućim elaboratima
* povećanje toplinske zaštite grijanog kosog krova,
* povećanje toplinske zaštite vanjskog zida,
* povećanje toplinske zaštite stropa prema negrijanom tavanu,
* zamjena vanjske stolarije,
* ugradnja novih radijatora i radijatorskih glava s termostatskim ventilima
* ugradnja toplinskih solarnih kolektora za pripremu PTV-a
* stručni nadzor građenja,
* usluga koordinatora zaštite na radu tijekom građenja,
* energetski pregled zgrade, izrada izvješća o energetskom pregledu zgrade i energetskog certifikata nakon provedene energetske obnove,
* upravljanje projektom i administracija,
* promidžba i vidljivost projekta.

**Ukupna vrijednost projekta:**

Procijenjena ukupna vrijednost projekta iznosi 970.595,25 HRK. Od toga 545.553,24 HRK, sufinancira Europski fond za regionalni razvoj kroz Operativni program Konkurentnost i kohezija 2014. – 2020., Prioritetnu os 4 Promicanje energetske učinkovitosti i obnovljivih izvora energije.

**Razdoblje provedbe projekta:**

Ukupno trajanje projekta je 16 mjeseci, odnosno od 09. studenog 2017. do 08. ožujka 2019.

**Kontakt osoba za više informacija:**

Predrag Mašić, ravnatelj Škole

Broj mobitela: 0914160265

E-mail adresa: predrag.masic@skole.hr